**ТЕХНИЧЕСКА СПЕЦИФИКАЦИЯ**

1. **ПРЕДМЕТ НА ПОРЪЧКАТА –** „Избор на изпълнител за разработване на документации за възлагане на обществени поръчки“ по проект „Проектиране и изграждане на компостираща инсталация и инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“, финансиран от Оперативна програма „Околна среда 2014 -2020 г“

Община Мадан, в партньорство с общините Златоград и Неделино е сключила Административен договор за предоставяне на безвъзмездна финансова помощ (АДПБФП) с рег. №BG16M1OP002-2.002-0015-C01 за изпълнение на проект „Проектиране и изграждане на компостираща инсталация и инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“, финансиран от Оперативна програма „Околна среда 2014 -2020 г“. В проекта са предвидени за изпълнение следните основни дейности:

**Дейност №1:**Подготовка на проектното предложение

**Дейност №2:**Разработване на документации за възлаган е на обществени поръчки, организация и провеждане на тръжните процедури.

**Дейност №3:**Инженеринг - проектиране, строително-монтажни работи и авторски надзор на компостиращата инсталация

**Дейност №4:**Инженеринг - проектиране, строително - монтажни работи и авторски надзор на инсталацията за предварително третиране на битов и отпадъци

**Дейност №5:**Упражняване на строителен надзор при изпълнение на СМР на инсталацията за компостиране и инсталацията за предварително третиране на битови отпадъци.

**Дейност №6:**Доставка на техника, необходими за експлоатацията на инсталацията за предварително третиране.

**Дейност №7:**Доставка на необходимото оборудване и на съоръжения и техника за разделно събиране на зелени и биоразградими битови отпадъци и специализирана транспортна техника.

**Дейност №8:**Организация и управление.

Основната цел на настоящата обществена поръчка е да се разработят документации за възлагане на обществени поръчки за изпълнение на предвидените дейности по проекта, съгласно Закона за обществените поръчки, който определя принципите, условията и реда за възлагане на обществени поръчки с цел осигуряване на ефективност при разходването на бюджетните и извънбюджетните средства, както и на средствата, свързани с извършването на определени в закона дейности с обществено значение.

Конкретната цел е да бъде избран независим изпълнител, притежаващ професионална квалификация и практически опит при извършване на предвидените в настоящата техническа спецификация дейности и изготвяне на изискуемите документации за възлагане на обществените поръчки за дейностите предмет на проекта.

**ІІ. ОБХВАТ НА ПОРЪЧКАТА**

Настоящата техническа спецификация дефинира минималните изисквания на Възложителя на обществената поръчка с предмет: „ Избор на изпълнител за разработване на документации за възлагане на обществени поръчки“ по проект „Проектиране и изграждане на компостираща инсталация и инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“, финансиран от Оперативна програма „Околна среда 2014 -2020 г“.

В рамките на поръчката следва да бъдат разработени документации за възлагане на следните обществени поръчки:

1. Инженеринг - Работно проектиране, Строително-монтажни работи и авторски надзор на компостираща инсталация ;
2. Инженеринг- Работно проектиране, Строително-монтажни работи и авторски надзор на инсталацията за предварително третиране на битови отпадъци;
3. Упражняване на строителен надзор при изпълнение на СМР на инсталацията за компостиране и инсталацията за предварително третиране на битови отпадъци ;
4. Доставка на оборудване, съоръжения и техника, необходими за експлоатацията на инсталацията за предварително третиране;
5. Доставка на необходимото оборудване и на съоръжения и техника за разделно събиране на зелени и биоразградими битови отпадъци и специализирана транспортна техника;
6. Информация и публичност на проекта.
7. Избор на оператор за експлоатация на изградените по проекта обекти.

Документациите за обществените поръчки ще се изготвят поетапно, съобразно Плана за външно възлагане, който ще бъде предоставен на изпълнителя при сключване на договора. Изпълнителят изготвя график за своята дейност, в който включва срокове за първоначално представяне на документациите, срокове за съгласуване, срок за външен контрол и корекции на забележките на база на Плана за външно възлагане, който е част от проекта.

В рамките на изпълнение на договора за изпълнение на обществената поръчка избраният изпълнител ще подпомага Възложителя при провеждане на процедурите, ще изготвя становища и разяснения в случай на обжалване на изготвена документация пред КЗК или образуване на съдебен процес. Ще дава разяснения в законоустановения срок във връзка с постъпили искания. Ще изготвя необходимите документи при евентуално депозирани жалби срещу решения на Възложителя за избор на Изпълнител при обжалване пред КЗК и ВАС.

На избрания изпълнител ще бъдат предоставени изготвеното прединвестиционно проучване, бюджета на проекта, както и всички други изходни данни необходими за изготвяне на техническите спецификации и документации за възлагане на обществени поръчки.

Документациите следва да са в пълно съответствие с действащото национално законодателство и съобразно правилата на финансиращия орган – Оперативна програма „Околна среда 2014-2020г.“ Отстраняването на всички забележки по документацията за процедурите, отправени от страна на възложителя, финансиращия орган, Агенцията за обществени поръчки (АОП) и/или друг компетентен орган или лице е задължение на Изпълнителя.

**Очакван резултат**

1. Разработени 7 броя документации за възлагане на обществени поръчкиза изпълнение на дейностите по проект „Проектиране и изграждане на компостираща инсталация и инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“, финансиран от Оперативна програма „Околна среда 2014 -2020 г“.
2. Проведени процедури и сключени договори с избраните изпълнители.
3. Спазени изискванията на ЗОП и подзаконовата нормативна уредба.
4. Оказано съдействие и подпомагане на Възложителя.

**ІІІ. ОПИСАНИЕ И ИЗПЪЛНЕНИЕ НА ПОРЪЧКАТА**

В техническото предложение участника следва да предложи организация на работа на персонала за изпълнение на поръчката, която счита за най-подходяща, в съответствие с обхвата на поръчката и заложените цели и резултати.

Възложителят идентифицира аспекти и/или събития, заплашващи успешното изпълнение на договора за обществената поръчка, а именно: Непълнота и неокомплектованост на наличната информация, необходима на Изпълнителя за постигане на резултатите от обществената поръчка; Възникване на допълнителни и/или непредвидени разходи свързани с изпълнение на договора; Липса/недостатъчна координация и сътрудничество между членовете на екипа на Изпълнителя и Възложителя; Промени в нормативната уредба; Кратки срокове за изпълнение на поръчката.

За изпълнение на минималните изисквания на Възложителя участника в техническото си предложение следва да представи описание на работата по изпълнение на поръчката; да предложи организация на работата на ключовия екип; да посочи методите за осъществяване на комуникация с възложителя и съгласуване на различните действия между изпълнителя и възложителя; да опише всеки от идентифицираните аспекти и/или събития**,** заплашващи успешното изпълнение на договора за изпълнение на обществената поръчка, да определи предпоставките, при които може да настъпи дадено събитие и предложи поне две мерки за предотвратяване на настъпването им и поне две мерки за преодоляване на последиците от сбъдването на съответните събития.

**IV. СРОК ЗА ИЗПЪЛНЕНИЕ НА ПОРЪЧКАТА**

Срокът за изпълнение на поръчката е 21 /двадесет и един/ месеца от подписване на договора.

**V. ОТЧИТАНЕ НА ИЗПЪЛНЕНИЕТО**

Приемането на всяка една документация за обществена поръчка се осъществява от Възложителя чрез определен/и от него представител/и.

Изготвените документации се предават с приемо-предавателни протоколи на Възложителя и се разглеждат, чрез определеният/те за това представител/и, изготвя се становище относно качеството на изпълнение на работата. Когато в Становището е посочено, че документацията се връща за корекции, задължително се посочват и какви са съответните забележки към нея. Определя се срок за нанасяне на корекции и повторно представяне на документацията от Изпълнителя в рамките до 10 (десет) работни дни.Срокът започва да тече от датата на получаване на Становището от Изпълнителя. Документациите, които подлежат на предварителен контрол в АОП се изпращат за становище. След получаване на становище от АОП, Изпълнителят отстранява забележките, ако има такива, в срок от 5 дни. Срокът за даване на разяснения във връзка с постъпили при Възложителя искания за разяснения по конкретна документация е 3(три) дни. Срокът за даване на становища и разяснения в случай на обжалване на изготвена документация пред КЗК или образуване на съдебен процес или за изготвяне на необходимите документи при евентуално депозирани жалби срещу решения на Възложителя за избор на Изпълнител при обжалване пред КЗК и ВАС е в рамките на 5 (пет) работни дни. При сключване на договор и приключване на евентуални процедури по обжалване за всяка една обществена поръчка се изготвя и подписва окончателен приемо-предавателен протокол за съответната обществена поръчка.

Окончателните приемо-предавателни протоколи за обществени поръчки с предмет:

1. Инженеринг - Работно проектиране, Строително-монтажни работи и авторски надзор на компостираща инсталация ;

2. Инженеринг- Работно проектиране, Строително-монтажни работи и авторски надзор на инсталацията за предварително третиране на битови отпадъци;

3. Упражняване на строителен надзор при изпълнение на СМР на инсталацията за компостиране и инсталацията за предварително третиране на битови отпадъци са основание за извършване на междинното плащане.

Изпълнението на договора се констатира с окончателен приемо-предавателен протокол, подписан от упълномощените представители на страните. Окончателният приемо-предавателен протокол за цялостно изпълнение на договора е основание за извършване на окончателно плащане.

Разработените документации за обществени поръчки се предават на Възложителя в един екземпляр на хартиен носител и в 1 екземпляр на електронен носител.